Alianța lui Gheorghe Funar, respinsă de BEC. Motivul pentru care partidele nu se pot numi "Grădina Maicii Domnului"
- Georgiana Dragomir
- 24 martie 2024, 13:30
Alianța"Grădina Maicii Domnului", inițiată de Partidul România Noastră (PRN) și partidul Dacismului Autonom Conservator (p. DAC), a fost respinsă de Biroul Electoral Central. Decizia poate fi contestată la Înalta Curte de Casație și Justiție, în termen de 24 de ore de la pronunțare.
Motivul pentru care o alianță electorală nu se poate numi "Grădina Maicii Domnului"
Fostul primar al Clujului, Gheorghe Funar, a anunțat că partidul pe care îl conduce, România Noastră, va candida în alegerile din 9 iunie în cadrul Alianței Electorale "Grădina Maicii Domnului", care va avea ca nume prescurtat "Sfânta Geție", formată împreună cu Partidul DAC.
Din motivarea deciziei Biroului Electoral, publicată de știrpesurse.ro, rezultă că alianța formată din Partidul România Noastră și Partidul Dacismului Autonom Conservator nu a putut primi "girul" pentru alegerile din 2024, deoarece ar încălca legea partidelor politice. Mai exact, partidele politice nu pot folosi drept denumiri expresii, simbolui ale cultelor religioase, precizează B. E.C.
"Grădina Maicii Domnului" este asimilată de creştinii ortodocşi, în general, ansamblului monastic de pe Muntele Athos.
În 1499, Cuviosul Iosif de la Bisericani şi ucenicii săi au început să construiască o biserică. Însă din cauza războaielor și a altor probleme ale vremii au renunțat acest demers și au hotărât să plece în Sfântul Munte Athos, supranumit "Grădina Maicii Domnului".
Cine a spus că "România este Grădina Maicii Domnului", de fapt. De unde s-au inspirat politicienii
În 1499, Cuviosul Iosif de la Bisericani şi ucenicii săi au început să construiască o biserică. Însă din cauza războaielor și a altor probleme ale vremii au renunțat acest demers și au hotărât să plece în Sfântul Munte Athos, supranumit "Grădina Maicii Domnului".
La plecare, Fecioara Maria li s-a arătat într-un stejar și i-a oprit să plece.
"Din stejarul respectiv, pe care credincioşii puneau adesea icoana Maicii Domnului, le-a spus Ea călugărilor: «Nu mai mergeţi la Muntele Athos, pentru că şi aici este grădina Mea». Şi de-atunci s-a spus că şi România este Grădina Maicii Domnului", a amintit Patriarhul Daniel într-una din predicile sale, conform basilica.ro.
În anul 1999, Papa Ioan Paul al II-lea, a numit România "Grădina Maicii Domnului", cu prilejul vizitei în țara noastră. Afirmația a fost reluată și de Papa Francisc, în 2019.